CELEX: 62010CA0422
Language: et
Date: 2011-11-24 00:00:00
Title: Kohtuasi C-422/10: Euroopa Kohtu (neljas koda) 24. novembri 2011 . aasta otsus (High Court of Justice (England & Wales), Chancery Division (Patents Court) (Ühendkuningriik) eelotsusetaotlus) — Georgetown University, University of Rochester, Loyola University of Chicago versus Comptroller-General of Patents, Designs and Trade Marks (Inimtervishoius kasutatavad ravimid — Täiendava kaitse tunnistus — Määrus (EÜ) nr 469/2009 — Artikkel 3 — Tunnistuse saamise tingimused — Mõiste „kehtiva aluspatendiga kaitstud toode” — Kriteeriumid — Täiendavate või erinevate kriteeriumide olemasolu mitme toimeainega ravimi või mitme haigusetekitaja vastu toimiva vaktsiini (multi-disease vaccine või komponentvaktsiin) puhul)

28.1.2012   
            
            
               ET
            
            
               Euroopa Liidu Teataja
            
            
               C 25/15
            
         
      Euroopa Kohtu (neljas koda) 24. novembri 2011. aasta otsus (High Court of Justice (England & Wales), Chancery Division (Patents Court) (Ühendkuningriik) eelotsusetaotlus) — Georgetown University, University of Rochester, Loyola University of Chicago versus Comptroller-General of Patents, Designs and Trade Marks
      (Kohtuasi C-422/10) (1)
      
      (Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Artikkel 3 - Tunnistuse saamise tingimused - Mõiste „kehtiva aluspatendiga kaitstud toode” - Kriteeriumid - Täiendavate või erinevate kriteeriumide olemasolu mitme toimeainega ravimi või mitme haigusetekitaja vastu toimiva vaktsiini (multi-disease vaccine või komponentvaktsiin) puhul)
      (2012/C 25/24)
      Kohtumenetluse keel: inglise
      
         Eelotsusetaotluse esitanud kohus
      
      High Court of Justice (England & Wales), Chancery Division (Patents Court)
      
         Põhikohtuasja pooled
      
      
         Hagejad: Georgetown University, University of Rochester, Loyola University of Chicago
      
         Kostja: Comptroller-General of Patents, Designs and Trade Marks
      
         Ese
      
      Eelotsustaotlus — High Court of Justice (Chancery Division) — Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (ELT L 152, lk 1) artikli 3 punkti b tõlgendamine — Tunnistuse saamise tingimused — Võimalus anda täiendava kaitse tunnistus toimeainele või toimeainete kombinatsioonile, kui kehtiv aluspatent kaitseb üht toimeainet või toimeainete kombinatsiooni määruse artikli 3 punkti a tähenduses
      
         Resolutsioon
      
      Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikli 3 punkti b tuleb tõlgendada nii, et kui teised selles artiklis ette nähtud tingimused on samuti täidetud, ei ole sellega vastuolus, kui liikmesriigi pädev tööstusomandi õiguskaitse amet annab täiendava kaitse tunnistuse toimeainele, mis esineb taotluse toetuseks esitatud aluspatendi nõudluste sõnastuses, kui ravim, mille müügiluba on esitatud täiendava kaitse tunnistuse taotluse toetuseks, ei sisalda mitte ainult seda toimeainet, vaid ka teisi toimeaineid.
      
         (1)  ELT C 301, 6.11.2010.